《郝侍御作饯惠山》
明代·程敏政

晓入青山十里遥，夜分晴雪未经消。身偎午火犹生粟，面拂春醅稍带潮。

苔石句留泉上刻，竹炉香沸木间寮。豸冠乡曲情如海，不奈东风促画桡。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。